**SPRENDIMO PROJEKTO**

**,,DĖL ROKIŠKIO RAJONO SAVIVALDYBĖS KONTROLĖS IR AUDITO TARNYBOS NUOSTATŲ PATVIRTINIMO“**

**AIŠKINAMASIS RAŠTAS**

2023-06-29

Projekto rengėjas – Danguolė Namajūnienė, Savivaldybės kontrolierė.

Pranešėjas komitetų ir Tarybos posėdžiuose – Danguolė Namajūnienė, Savivaldybės kontrolierė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Šio sprendimo projekto tikslas – patvirtinti Rokiškio rajono savivaldybės kontrolės ir audito tarnybos (toliau – Tarnybos) nuostatus nauja redakcija.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Šiuo metu galioja Rokiškio rajono savivaldybės tarybos 2021 m. lapkričio 26 d. sprendimu Nr. TS-217 „Dėl Rokiškio rajono savivaldybės tarybos 2020 m. balandžio 24 d. sprendimo Nr. TS-72 „Dėl Rokiškio rajono savivaldybės kontrolės ir audito tarnybos nuostatų patvirtinimo“ dalinio pakeitimo“ patvirtinta nuostatų redakcija. Tarnybos nuostatai keičiami, nes:1.Įsigaliojus Lietuvos Respublikos vietos savivaldos įstatymo naujai redakcijai (2022-06-30 Nr. XIV-1268): atsirado nauja audito rūšis „atitikties auditas“; Tarnyba rengs ir savivaldybės tarybai teiks nebe veiklos ataskaitą, bet metinių ataskaitų rinkinį; pasikeitė išvados, rengiamos ir teikiamos savivaldybės tarybai dėl metinio ataskaitų rinkinio terminas (nustatyta gegužės 15 d. vietoj buvusio liepos 15 d.); pasikeitė nuostatos dėl mero, vykdomosios institucijos, administracijos direktoriaus pasikeitusių funkcijų.2. Įsigaliojus minėto įstatymo pakeitimui (2023-05-25 Nr. XIV-2006), pasikeitė savivaldybės kontrolieriaus priėmimo ir atleidimo tvarka.3. Pasikeitė Tarnybos buveinės adresas.  |
| 3. | Laukiami rezultatai | Įgyvendintos Lietuvos Respublikos vietos savivaldos įstatymo bei Lietuvos Respublikos biudžetinių įstaigų įstatymo nuostatos.  |
| 4.  | Lėšų poreikis ir šaltiniai | Už patikslintų nuostatų įregistravimą Juridinių asmenų registre bus mokamas mokestis. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | – |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | – |